Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 466/11/7707	Prešov, 2.5.2012
EEČ : 2-58-326-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 15. 06. 2011 v čase o 06.50 hod viedol z obce Záhradné, okr. XXXXX osobné motorové vozidlo značky XXXXX na križovatke ciest Mošurov - Terňa v ľavotočivej zákrute prešiel do protismeru a narazil do protiidúceho osobného motorového vozidla značky Škoda Superb, XXXXX ktoré viedol  XXXXX, XXXXX a následne do vozidla Škoda narazilo vozidlo Opel Astra, XXXXX ktoré viedol XXXXX, pričom XXXXX utrpel zlomeninu pravého kolena, priečnu zlomeninu hrudnej kosti a zlomeninu I. rebra vľavo pri hrudnej kosti, pomliaždenie pravého zadku a pravého stehna s dobou liečenia a práceneschopnosťou od 15. 06. 2011 do 30. 09. 2011 a od 25. 01. 2012 naďalej.

XXXXX 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajta Okresného riaditeľstva PZ, Okresného dopravného inšpektorátu v Prešove, sp. zn. ORP-65/DI-PO-2011 z 18. 06. 2011 bolo začaté trestné stíhanie a dňa  11. 10. 2011 bolo vznesené obvinenie XXXXX za prečin ublíženia na zdraví podľa § 157 ods.1 Trestného zákona na tom skutkovom základe, ako je uvedené vo výrokovej časti uznesenia. Dňa 08. 03. 2012 bol obvinený vyšetrovateľom upozornený, že jeho skutok bude posudzovaný ako trestný čin ublíženia na zdraví podľa § 157 ods. 1,  ods. 2 písm. a) Trestného zákona.

	Obvinený XXXXX vyhlásil, že spáchal skutok, za ktorý je stíhaný. Bol poučený v zmysle § 216 ods. 1 Trestného poriadku o podmienkach podmienečného zastavenia trestného stíhania a s týmto postupom aj výslovne súhlasil.

	Obvinený nehodu oznámil poisťovni, ktorá škodu uhradí poškodenému z povinného zmluvného poistenia vozidla, čo sa má za to, že obvinený urobil iné potrebné opatrenia na náhradu škody.

	Obvinený je hodnotený kladne. V evidenčnej karte vodiča nemá záznam. Súdne trestaný  nebol.

	Pri prečine ublíženia na zdraví podľa § 157 ods. 1, ods. 2 písm. a)  Trestného zákona je možné uložiť trest odňatia slobody až na päť rokov.

	Podľa § 216 ods. 1 Trestného zákona v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby podmienečne zastaviť trestné stíhanie, ak

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa § 216 ods. 2 Trestného poriadku v uznesení o podmienečnom zastavení trestného stíhania sa určí skušobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

Vzhľadom k uvedeným skutočnostiam boli splnené všetky podmienky obsiahnuté v § 216 ods. 1 Trestného poriadku a preto som rozhodol tak, ako je to uvedené vo výroku tohto uznesenia, trestné stíhanie vedené proti obvinenému XXXXX som podmienečne zastavil so skúšobnou dobou na 18 (osemnásť) mesiacov.

Podľa § 217 ods. 1 Trestného poriadku upozorňujem obvineného na to, že ak v priebehu skúšobnej doby nebude viesť riadny život, rozhodnem a to v prípade ešte aj počas skúšobnej doby, že v trestnom stíhaní sa bude pokračovať.
Poučenie:
Proti tomuto uzneseniu je prípustná sťažnosť, ktorú možno podať do 3 (troch) dní od jeho oznámenia na tunajšiu prokuratúru.
Sťažnosť má odkladný účinok.

Mgr. Michal Petrík
prokurátor